เหตุเครื่องบินตกบริเวณเทือกเขาแอนดีส พ.ศ. 2515

กองทัพอากาศอุรุกวัย เที่ยวบินที่ 571 หรือภัยพิบัติการบินแอนดีส เป็นเหตุการณ์เครื่องบินเช่าเหมาลำ แฟร์ไชลด์ FH-227D ของกองทัพอากาศอุรุกวัย มีผู้โดยสาร 45 คน เป็นนักกีฬารักบี้ยูเนียนและครอบครัว เดินทางจากมอนเตวิเดโอ ประเทศอุรุกวัย เพื่อไปแข่งขันที่ซานติอาโก ประเทศชิลี เมื่อวันที่ 13 ตุลาคม พ.ศ. 2515  ประสบกับสภาพอากาศเลวร้าย ต้องแวะพักที่เมืองเมนโดซา ประเทศอาร์เจนตินา และบินอ้อมเทือกเขาแอนดีส ก่อนจะประสบอุบัติเหตุระหว่างบินผ่านช่องเขาบริเวณชายแดนอาร์เจนตินาและชิลี

นักบินได้บังคับเครื่องบินร่อนลงและกระแทกกับพื้นผิวโลก ในเบื้องต้นมีผู้เสียชีวิต 12 คน และเสียชีวิตเพิ่มอีก 5 คนในวันรุ่งขึ้น ผู้รอดชีวิตที่เหลือต้องทรมานกับสภาพอุณหภูมิเย็นจัด และอากาศเบาบาง โดยไม่มีเครื่องนุ่งห่ม รองเท้า เวชภัณฑ์ และเสบียงอาหาร แต่ยังคงอยู่รอดได้โดยการกินเนื้อของเพื่อนผู้เสียชีวิตเป็นอาหาร จนกระทั่งสมาชิกสองคนในกลุ่ม ชื่อ นันโด ปาร์ราโด และ โรเบร์โต กาเนสซา ออกเดินเท้าข้ามเทือกเขาแอนดีสเป็นเวลา 10 วัน ข้ามพรมแดนชิลี และได้รับความช่วยเหลือจากทางการ เมื่อวันที่ 23 ธันวาคม พ.ศ. 2515  หลังเกิดเหตุเป็นเวลา 72 วัน มีผู้รอดชีวิต 16 คน

เหตุการณ์นี้เป็นที่รู้จักในอเมริกาใต้ในชื่อว่า ปาฏิหาริย์แห่งแอนดีส (; )

แหล่งข้อมูลอื่น

 Viven! El Accidente de Los Andes (Official website) 
 Latest discoveries by Ricardo Peña at the Andes Survivors site 
 Doctor Roberto Canessa, who went for help, recalls the incident on the Late Late Show in March 2008
 Interviews 
 Conferences 
 PBS's Independent Lens: STRANDED: The Andes Plane Crash Survivors, by Gonzalo Arijon and Marc Silvera
 National Geographic Expedition 2005 
 Outside The Lines: Still Alive ESPN Video
 Back to the Andes Expedition 2006 with one of the survivors – Eduardo Strauch 

อุบัติเหตุทางการบินในประเทศอาร์เจนตินา
อุบัติเหตุทางการบินในปี พ.ศ. 2515
การกินเนื้อมนุษย์
อุบัติเหตุที่เกิดขึ้นกับอากาศยานทางการทหาร
อุบัติเหตุทางการบินที่เกิดขึ้นกับสโมสรกีฬา
เทือกเขาแอนดีส